På det næste album, det meget stemningsmættede ''[[X (Gnags-album)|X]]'' (1983), videreudvikledes den rytmisk betonede musikstil fra ''[[Safari (album)|Safari]]'', nu i selskab med den amerikanske producer [[Jack Nuber]]. Mange af sangteksterne kunne karakteriseres ved et udpræget [[metafor]]isk islæt; således er titler som "Havnen med skibe", "Tømmerflåden" og "Alt synes ro ombord" præget af en skibsmetafor, mens [[fuldmåne]]n som billede optræder i titlerne "Fuldmånen lyser" og "Fuldmånevanvid".<ref>[http://www.discogs.com/Gnags-X/release/1026885 Discogs – Gnags – ''X''] (20-03-2012)</ref> Samarbejdet med [[Jack Nuber]] fortsatte med ''[[Den blå hund]]'' (1984) med sange som "Går med hunden gennem byen" og "Vilde kaniner". Albummet blev Gnags' foreløbig største succes, idet den som den første solgte i mere end 100.000 eksemplarer.<ref name=autogeneret1>Bille (red. 2002): s. 191</ref> Også ''[[En underlig fisk]]'' (1985) blev produceret af Nuber. Albummet kan høres som en slags [[konceptalbum]], idet mange af sangene er bygget op om en symbolik baseret på fisk, vand og hav, for eksempel udtrykt i titler som "En underlig fisk", "Det gule akvarium" og "Isbryderen".<ref>[http://www.discogs.com/Gnags-En-Underlig-Fisk/master/92985 Discogs – Gnags – ''En underlig fisk''] (20-03-2012)</ref>
Kunst Musik Foreninger Organisationer